Flor blev sat i [[Odense Katedralskole]] i 1788, og to år senere dimitteret til [[Københavns universitet]], hvor han i 1790 med professor [[Christian Gottlieb Kratzenstein|Chr. Kratzenstein]] som [http://ordnet.dk/ods/ordbog?query=Privatpr%C3%A6ceptor privatpræceptor] bestod ''examen artium'' (studentereksamen) med karakteren [[laudabilis]]. Året efter bestod han filosofikum med samme karakter, men ses ikke at have fulgt universitetsstudierne videre. I stedet fulgte han forelæsningerne ved det private [[Naturhistorie-Selskabet]] i København, oprettet i 1789. Her hørte han blandt andet den Bergensfødte professor [[Martin Vahl (1749-1804)|Martin Vahls]] forelæsninger i botanik.<ref>Flor: ''Naturvidenskabens Fremskridt i Norge'' (1813), s. 26.</ref>
Litteratur Historie Naturvidenskab